b'\n_START_ARTICLE_\nAstma Jokai\xc4\x8di\n_START_PARAGRAPH_\nYokkaichi astma, ena od \xc5\xa1tirih najve\xc4\x8djih bolezni onesna\xc5\xbeevanja Japonske, se je pojavila med letoma 1960 in 1972, v mestu Yokkaichi, v pokrajini Mia na Japonskem. Pri zgorevanju nafte in surove nafte so se spustile velike koli\xc4\x8dine \xc5\xbeveplovega oksida, kar je povzro\xc4\x8dilo mo\xc4\x8dan smog. Zaradi mo\xc4\x8dnega smoga so se med lokalnimi prebivalci pojavile hude bolezni kot so kroni\xc4\x8dna obstruktivna plju\xc4\x8dna bolezen, kroni\xc4\x8dni bronhitis, plju\xc4\x8dni emfizem in bronhialna astma. Glavni vzroki oziroma krivci onesna\xc5\xbeevanja z \xc5\xbeveplovim oksidom so bili obrati s petrokemi\xc4\x8dnimi procesi in rafinerije, ki so bile zgrajene v obmo\xc4\x8dju med letoma 1957 in 1973.\n_START_SECTION_\nVzrok\n_START_PARAGRAPH_\nLeta 1955 se je Ministrstvo za mednarodno trgovino in industrijo odlo\xc4\x8dilo, da premog, ki je bil do takrat japonski primarni vir fosilnih goriv, zamenja nafta. Za dosego tega cilja se je leta 1956 za\xc4\x8dela gradnja Daichi petrokemi\xc4\x8dnega kompleksa, ki je vseboval rafinerijo nafte, petrokemi\xc4\x8dni obrat in elektrarno. To je bil tudi prvi petrokemi\xc4\x8dni kompleks zgrajen na Japonskem._NEWLINE_Leta 1960 je vlada premierja Hayato Ikeda pospe\xc5\xa1ila petrokemi\xc4\x8dno proizvodno rast, s ciljem, da v desetih letih podvoji posamezne dohodke japonskih dr\xc5\xbeavljanov. V letu 1960 je MITI napovedal, da se bo gradil \xc5\xa1e drugi kompleks na predelanih zemlji\xc5\xa1\xc4\x8dih severnega dela Yokkaichija. Drugi kompleks je za\xc4\x8del obratovati leta 1963. Zaradi povpra\xc5\xa1evanja po etilenu in ostalih petrokemi\xc4\x8dnih snoveh, se je za\xc4\x8dela gradnja \xc5\xa1e tretjega kompleksa, ki je za\xc4\x8del obratovati leta 1972. Yokkaichi je prenesel svojo proizvodno energijo, iz premoga v nafto, hitreje kot ostali del dr\xc5\xbeave. Nafta, ki so jo uporabljali v Yokkaichiju, je bila uvo\xc5\xbeena predvsem iz Srednjega Vzhoda in \xc5\xbeveplova spojina je vsebovala 2% \xc5\xbevepla, zaradi \xc4\x8desar se je v celem mestu pojavil belo obarvan smog.\n_START_SECTION_\nSimptomi\n_START_PARAGRAPH_\nTakoj po za\xc4\x8detku odprtja prvega kompleksa, leta 1956, je med lokalnimi prebivalci hitro nara\xc5\xa1\xc4\x8dal pojav hudih bolezni, kroni\xc4\x8dna obstruktivna plju\xc4\x8dna bolezen, kroni\xc4\x8dni bronhitis, plju\xc4\x8dni emfizem in bronhialna astma. Visoki dimniki niso pomagali zmanj\xc5\xa1ati onesna\xc5\xbeenosti, kve\xc4\x8djemu nasprotno, raz\xc5\xa1irili so onesna\xc5\xbeevanje po \xc5\xa1ir\xc5\xa1em obmo\xc4\x8dju. Ribe, ulovljene v Ise zalivu, so imele slab okus in lokalni ribi\xc4\x8di so s peticijo zahtevali od vlade nadomestilo za vse neprodane ribe v letu 1960.\n_START_SECTION_\nPravni postopki\n_START_PARAGRAPH_\nSkupina 544 posameznikov, ki se je pove\xc4\x8dala v naslednjih letih, je to\xc5\xbeila Showa Yokkaichi Oil in sodi\xc5\xa1\xc4\x8de je prvi\xc4\x8d razsodilo septembra 1970._NEWLINE_\xc5\xa0tudija leta 2008, ki je vklju\xc4\x8devala raziskave Mie Univerze za medicino in Hiro\xc5\xa1ima Univerze, je dokazala, da je bila, v primerjavi z ostalim prebivalstvom na obmo\xc4\x8dju pokrajine Mie, zaradi kroni\xc4\x8dno obstruktivne plju\xc4\x8dne bolezni in astme, umrljivost v Yokkaichiju od 10- do 20-krat ve\xc4\x8dja._NEWLINE_Za\xc4\x8detni poskusi, da bi ubla\xc5\xbeili te\xc5\xbeave z dvigom vi\xc5\xa1ine dimnikov, so bili neu\xc4\x8dinkoviti. S\xc4\x8dasoma je bilo izvedeno raz\xc5\xbevepljevanje dimnih plinov v ve\xc4\x8djem obsegu, kar je vodilo k izbolj\xc5\xa1anju zdravja lokalnega prebivalstva._NEWLINE_Yokkaichi astma je bila odkrita tudi v hitro napredujo\xc4\x8dih industrializiranih obmo\xc4\x8djih po vsem svetu, predvsem v Mehiki in na Kitajskem.'